Document ID: 31996L0011

ΟΔΗΓΙΑ 96/11/ΕΚ ΤΗΣ ΕΠΙΤΡΟΠΗΣ της 5ης Μαρτίου 1996 για τροποποίηση της οδηγίας 90/128/ΕΟΚ σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/109/ΕΟΚ, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα υλικά και αντικείμενα που προορίζονται να έρθουν σε επαφή με τρόφιμα (1) και ιδίως το άρθρο 3,
Μετά από διαβούλευση της επιστημονικής επιτροπής τροφίμων,
Εκτιμώντας:
ότι το άρθρο 3 παράγραφος 4 της οδηγίας 90/128/ΕΟΚ της Επιτροπής (2), όπως τροποποιήθηκε τελευταία από την οδηγία 95/3/ΕΚ (3), προβλέπει ότι από την 1η Ιανουαρίου 1997, μόνο τα μονομερή και οι άλλες αρχικές ουσίες που περιέχονται στο παράρτημα ΙΙ μέρος Α, θα χρησιμοποιούνται για την κατασκευή πλαστικών υλικών και αντικειμένων, σύμφωνα με τους περιορισμούς που αναφέρονται κατωτέρω 7 ότι, ωστόσο, είναι δυνατόν να αποφασισθεί, να παραταθεί το χρονικό αυτό όριο, σε ορισμένες δικαιολογημένες περιπτώσεις, για ορισμένες ουσίες, οι οποίες είναι δυνατόν να συνεχίσουν να χρησιμοποιούνται σε εθνικό επίπεδο σύμφωνα με το παράρτημα ΙΙ μέρος Β 7
ότι υπάρχουν ορισμένες ουσίες για τις οποίες έχουν υποβληθεί τα στοιχεία που ζητήθηκαν από την επιστημονική επιτροπή τροφίμων, αλλά δεν έχουν ακόμη αξιολογηθεί ή βρίσκονται στο στάδιο της αξιολόγησης ή πρόκειται να αξιολογηθούν και επομένως η διατήρησή τους είναι δικαιολογημένη 7
ότι υπάρχουν ορισμένες ουσίες για τις οποίες τα στοιχεία που έχουν υποβληθεί στην επιστημονική επιτροπή τροφίμων επιτρέπουν να περιληφθούν οι εν λόγω ουσίες στους κοινοτικούς καταλόγους χωρίς ειδικούς περιορισμούς 7
ότι τα μέτρα που προβλέπονται από την παρούσα οδηγία δεν υπερβαίνουν τα όρια που είναι αναγκαία για την επίτευξη των στόχων που έχει ήδη θέσει η οδηγία 89/109/ΕΟΚ 7
ότι τα μέτρα που προβλέπει η παρούσα οδηγία είναι σύμφωνα με τη γνώμη της μόνιμης επιτροπής τροφίμων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 90/128/ΕΟΚ τροποποιείται ως εξής:
1. Το άρθρο 3 παράγραφος 4, αντικαθίσταται από το ακόλουθο κείμενο:
«4. Από την 1η Ιανουαρίου 2002, μόνο τα μονομερή και οι άλλες αρχικές ουσίες που περιέχονται στο παράρτημα ΙΙ μέρος Α χρησιμοποιούνται για την κατασκευή πλαστικών υλικών και αντικειμένων, σύμφωνα με τους περιορισμούς που προσδιορίζονται κατωτέρω. Ωστόσο οι ουσίες που περιέχονται στο παράρτημα ΙΙ μέρος Β είναι δυνατόν να διαγραφούν πριν την ανωτέρω ημερομηνία εάν τα στοιχεία που έχουν ζητηθεί να περιληφθούν στο μέρος Α δεν έχουν υποβληθεί εγκαίρως ώστε να επιτρέψουν την αξιολόγησή τους από την επιστημονική επιτροπή τροφίμων.»
2. Το παράρτημα ΙΙ τροποποιείται ως εξής:
α) οι ουσίες που αναφέρονται στο παράρτημα Ι της παρούσας οδηγίας παρεμβάλλονται στο μέρος Α κατ' αύξοντα αριθμό 7
β) οι ουσίες που αναφέρονται στο παράρτημα ΙΙ της παρούσας οδηγίας διαγράφονται από το μέρος Β.
3. Στο παράρτημα ΙΙΙ οι ουσίες που αναφέρονται στο παράρτημα ΙΙΙ της παρούσας οδηγίας παρεμβάλλονται κατ' αύξοντα αριθμό.
Άρθρο 2
1. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία έως την 1η Ιανουαρίου 1997 και ενημερώνουν αμέσως την Επιτροπή σχετικά. Οι εν λόγω διατάξεις εφαρμόζονται ως ακολούθως:
Τα κράτη μέλη:
- επιτρέπουν, από την 1η Ιανουαρίου 1997, το εμπόριο και τη χρήση των πλαστικών υλικών και αντικειμένων που προορίζονται να έρθουν σε επαφή με τρόφιμα τα οποία ανταποκρίνονται στην παρούσα οδηγία,
- απαγορεύουν, από την 1η Ιανουαρίου 1999, την κατασκευή και εισαγωγή στην Κοινότητα πλαστικών υλικών και αντικειμένων που προορίζονται να έρθουν σε επαφή με τρόφιμα και δεν ανταποκρίνονται στην παρούσα οδηγία.
2. Όταν τα κράτη μέλη θεσπίζουν τις διατάξεις, που αναφέρονται στην παράγραφο 1, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 5 Μαρτίου 1996.

Labels: 3
0
1
17